रूबी मेयर्स
रूबी मेयर्स (1907-1983) मूक सिनेमा युग की अत्यधिक लोकप्रिय और गरिमापूर्ण अभिनेत्री के रूप में मान्य थीं। उनका मूल परिवार संभवतः इजराइल से संबंधित था, परंतु रुबी अपने समय में हिन्दी सिनेमा की सर्वाधिक चर्चित तथा महँगी अभिनेत्री थीं। वे भारतीय और हिन्दी सिनेमा में सुलोचना के नाम से विख्यात थीं। यद्यपि वे मुख्य रूप से मूक सिनेमा युग की अभिनेत्री थीं परंतु सिनेमा के सवाक् होने पर उन्होंने कड़ी मेहनत से हिंदुस्तानी भाषा का अध्ययन और अभ्यास किया तथा सवाक् सिनेमा युग में भी प्रसिद्धि पायी। उन्हें सन् 1973 में भारतीय सिनेमा का सर्वोच्च सम्मान दादा साहब फाल्के पुरस्कार प्रदान किया गया।